

**ΑΝΑΚΟΙΝΩΣΗ – ΠΡΟΣΚΛΗΣΗ**

**ΕΤΗΣΙΑΣ ΤΑΚΤΙΚΗΣ ΑΠΟΛΟΓΙΣΤΙΚΗΣ ΓΕΝΙΚΗΣ ΣΥΝΕΛΕΥΣΗΣ**

ΑΘΗΝΑ 7.3.2019

Το Δ.Σ του συλλόγου Υπαλλήλων Γενικής - Πειραιώς αποφάσισε στην συνεδρίαση της 1/3/2019 σύμφωνα με το καταστατικό την προκήρυξη της Ετήσιας Τακτικής Απολογιστικής Γενικής Συνέλευσης.

* Η πρώτη Γενική Συνέλευση ορίζεται ημέρα Δευτέρα 18/03/2019 και ώρα 16:30 μ.μ. στην αίθουσα του ΣΥΓΤΕ (Σολωμού 20, 2ος όροφος) όπου απαιτείται το 1/6 τουλάχιστον του αριθμού των μελών της περιοχής της έδρας (Αθήνα, Πειραιάς, περίχωρα), σε περίπτωση μη απαρτίας
* Η δεύτερη Γενική Συνέλευση ορίζεται ημέρα Τρίτη 26/03/2019 και ώρα 16:30 μ.μ. στην αίθουσα του ΣΥΓΤΕ (Σολωμού 20, 2ος όροφος) όπου απαιτείται το  1/10 των παραπάνω μελών.

Σε περίπτωση μη επίτευξης απαρτίας η τελευταία και καταληκτική Γενική Συνέλευση ορίζεται ημέρα **Σάββατο 06/04/2019 και ώρα 10:00 π.μ.** στην αίθουσα του ΣΥΓΤΕ (Σολωμού 20, 2ος όροφος Εξάρχεια) όπως ορίζει το καταστατικό.

**ΘΕΜΑΤΑ ΗΜΕΡΗΣΙΑΣ ΔΙΑΤΑΞΗΣ**

1. Λογοδοσία Διοικητικού Συμβουλίου και απαλλαγή του
2. Οικονομικός Απολογισμός από 01/01/2018 έως 31/12/2018 και Προϋπολογισμός της επόμενης περιόδου
3. Έκθεση Εξελεγκτικής Επιτροπής
4. Έγκριση Διοικητικού και οικονομικού απολογισμού
5. Έγκριση Προϋπολογισμού 2019
6. Ταμείο Αλληλοβοηθείας
7. Λήψη απόφασης βιωσιμότητας ΣΥΓΤΕ – Πόρισμα Οικονομικής Επιτροπής

**ΕΞΟΔΑ ΜΕΤΑΚΙΝΗΣΗΣ**

1. Για τη χρήση Μέσου Μαζικής Μεταφοράς ο Σύλλογος καλύπτει το αντίτιμο εισιτηρίου Β θέσης του ΟΣΕ μετ' επιστροφής ή του τοπικού ΚΤΕΛ.
2. Αν κάποιος συνάδελφος από την περιφέρεια κάνει χρήση μεταφορικού μέσου Ι.Χ ο Σύλλογος επιδοτεί το ποσό που θα αντιστοιχούσε αν η μετάβασή του γινόταν με τραίνο ή ΚΤΕΛ βάσει Υπεύθυνης Δήλωσης του ποσού εισιτηρίου που θα καταθέσει ο συνάδελφος.
3. Για τη χρήση ακτοπλοϊκών εισιτηρίων ο Σύλλογος καλύπτει το κόστος οικονομικής θέσης μετ’ επιστροφής.

**Τα ως άνω προϋποθέτουν την προσκόμιση Υπεύθυνης Δήλωσης η οποία θα αναφέρει το κόστος των εισιτηρίων ΚΤΕΛ, ΟΣΕ ή ακτοπλοϊκών.**

**Στην Γενική μας συνέλευση συμμετέχουμε και αποφασίζουμε διαμορφώνοντας τις προτάσεις μας για όλα τα θέματα μας ενισχύοντας τον ανώτατο συλλογικό θεσμό.**

**Η ΠΑΡΟΥΣΙΑ ΚΑΙ Η ΣΥΜΜΕΤΟΧΗ ΟΛΩΝ ΜΑΣ ΚΡΙΝΕΤΑΙ ΑΠΑΡΑΙΤΗΤΗ**.

**Ο ΣΥΛΛΟΓΟΣ ΜΑΣ ΕΙΝΑΙ Η ΔΥΝΑΜΗ ΜΑΣ**

**Υ.Γ Υπενθυμίζουμε ότι δικαίωμα συμμετοχής στην Γενική συνέλευση έχουν όλα τα ταμειακά ενήμερα μέλη.**

 **Για το Δ.Σ. του ΣΥΓΤΕ**

**Ο Πρόεδρος                       Ο Γεν. Γραμματέας**

**Φ. Πολύζος                           Δ. Γεωργούλης**